### 3.     Prøvelse af spørgsmål om lovligt forfald og stillingtagen til stedfortræderindkaldelse

**Åbent**

Sagsnr.: 326-2020-65457       J.nr.: 00.22.00           Dokumentnr.:
326-2020-245843

**Sagstype**

Beslutning

**Resume og sagens baggrund**

Borgmesteren har modtaget oplysning om, at byrådsmedlem
Allan Bruun på grund af barsel / forældreorlov samt en længere
ferieperiode vil blive forhindret i at varetage sit hverv som medlem af
Kommunalbestyrelsen i en periode på ca. 8 måneder.

**Indstillinger**

Kommunaldirektøren indstiller til at:

1.    Betingelserne
for indkaldelse af stedfortræder for Allan Bruun er opfyldt.

2.    Hanne Kristiansen
er rette stedfortræder og valgbar.

3.    Det tages til
efterretning, at Hanne Kristiansen er stedfortræder for Allan Bruun i
Socialudvalget.

**Behandling**

Kommunalbestyrelsen.

**Sagsfremstilling**

Når borgmesteren bliver bekendt med, at et byrådsmedlem vil
blive forhindret i at varetage sit kommunale hverv på grund af barsel, ferie
el.lign. i en periode ud over en måned, skal borgmesteren indkalde
stedfortræderen til det førstkommende kommunalbestyrelsesmøde efter
forhindringens indtræden.

Kommunalbestyrelsen træffer beslutning om, hvorvidt
betingelserne for stedfortræderens indtræden er opfyldt, og Kommunalbestyrelsen
skal i den forbindelse tage stilling til, om de foreliggende forfaldsgrunde
efter Kommunestyrelseslovens § 15, stk. 2 (barsel eller lignende), der
berettiger til stedfortræderindkaldelse, er opfyldt. Herudover skal der tages
stilling til, om stedfortræderen er den rette stedfortræder og er valgbar.

Allan Bruun har oplyst at han fra den 10. august 2020
frem til den 15. januar 2021 holder forældreorlov, og at han anmoder om ferie
fra den 16. januar 2021 til og med den 16. april 2021.

Første stedfortræder er Hanne Kristiansen.

Allan Bruun er medlem af Socialudvalget og såfremt
Kommunalbestyrelsen godkender forfaldsgrunden, og Hanne Kristiansen indkaldes som
stedfortræder i Kommunalbestyrelsen, tilkommer det den valggruppe, der har
udpeget Allan Bruun at udpege den, der under fraværet skal varetage
opgaven.

Valggruppen har udpeget Hanne Kristiansen til at fungere som
stedfortræder i Socialudvalget under Frode Møller orlov.

**Økonomiske konsekvenser**

Stedfortræderindkaldelse medfører, at såvel byrådsmedlemmet
jf. vederlagsbekendtgørelsens §30 stk. 1 og 2 og stedfortræderen jf.
vederlagsbekendtgørelsens § 6 er berettiget til vederlag i orlovsperioden.